1982 håd de ÖVP a Foiksbegean iniziiad géng dés blande Konfarenzzentrum wås  zu da Weana UNO-City dazua baud wean hed soin, wo 1.361.562 Untaschrifdn dagéng zãmkema san. Da Kreisky håd åwa dés Brojekt drozdem baun låssn und so fü fu saina Popularidet faloan. Åwa a gsundhaitli is's eam oiwai schlechda gãnga. Ea håd's bai de Nian ghåbt und håd déswéng réglméssi zua Dialise ins Schbidåi miassn.